Πρώτη ενημέρωση των ανακοινώσεων των κρατών μελών σύμφωνα με το άρθρο 23 του κανονισμού (ΕΚ) αριθ. 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις(1)

(2001/C 202/07)

Αυτή η ενημέρωση περιλαμβάνει τις συμπληρωματικές πληροφοριές και τις τροποποιήσεις που διαβίβασαν τα κράτη μέλη.

Θα υπάρξει μια ακόμη ενημέρωση για τις Κάτω Χώρες (συμπληρωματικές πληροφορίες σχετικά με το άρθρο 9) κα για τη Γερμανία.

Οι τυχόν μεταγενέστερες διορθώσεις των πρακτικών δεδομένων, όπως οι αλλαγές διευθύνσεων, θα γίνονται στην ιστοσελίδα της Επιτροπής (http://europa.eu.int/comm/justice_home/unit/civil_reg1348_el.htm) και δεν θα δημοσιεύονται στην Επίσημη Εφημερίδα των Ευρωπαϊκών Κοινοτήτων.

1. Στην εισαγωγή, προστίθεται το ακόλουθο εδάφιο "Όσον αφορά το άρθρο 14, το γεγονός ότι ένα κράτος μέλος δεν ανακοίνωσε ιδιαίτερες γλωσσικές διατάξεις, σημαίνει ότι εφαρμόζονται οι γλωσσικές διατάξεις του άρθρου 8."

2. Για το Βέλγιο:

Στο άρθρο 2 σημείο 7, διαγράφεται η δεύτερη παρένθεση.

Στο άρθρο 3, παρεμβάλλεται ένα νέο προτελευταίο εδάφιο ως εξής: "Οι πληροφορίες μπορούν να ανακοινώνονται με το ταχυδρομείο, με φαξ, με ηλεκτρονικό ταχυδρομείο ή με το τηλέφωνο."

Το άρθρο 9 αντικαθίσταται από το ακόλουθο κείμενο: "Άρθρο 9

Ημερομηνία επίδοσης ή κοινοποίησης

Το Βέλγιο σκοπεύει να παρεκκλίνει του συστήματος που προβλέπεται από το άρθρο 9 παράγραφοι 1 και 2, επεκτείνοντας το πεδίο εφαρμογής της παραγράφου 2, που εφεξής θα ορίζει: 'Ωστόσο, για την επίδοση και την κοινοποίηση μιας δικαστικής ή εξώδικης πράξης, λαμβάνεται υπόψη για τον αιτούντα η ημερομηνία που καθορίζεται από το δίκαιο του κράτους μέλος προέλευσης'.

Αιτιολόγηση

Το Βέλγιο εκτιμά ότι η ασφάλεια του δικαίου ως προς τον αιτούντα δικαιολογεί τον καθορισμό της ημερομηνίας επίδοσης της πράξης σε σχέση με αυτόν, με την επιφύλαξη της προστασίας του αντιδίκου όπως ορίζεται στην παράγραφο 1 του άρθρου 9.

Η παράγραφος 2 με την παρούσα μορφή της μπορεί να προσβάλλει τα δικαιώματα του αιτούντος.

Πράγματι, ακόμα και στις περιπτώσεις όπου το δίκαιο δεν καθορίζει προθεσμία ενέργειας, είναι σημαντικό να αναγνωρίζεται, όσον αφορά τις δικαστικές και εξώδικες πράξεις, ότι η εκπλήρωση μιας πράξης επιφέρει αποτελέσματα.

Επομένως, εάν ένας από τους διαδίκους που ηττήθηκε σε πρώτο βαθμό θέλει να ασκήσει έφεση, πρέπει να έχει αυτή τη δυνατότητα χωρίς να περιμένει την εκπλήρωση των διατυπώσεων επίδοσης της απόφασης.

Το ίδιο ισχύει, επίσης, εάν ένα άτομο που επιθυμεί να διακόψει την παραγραφή, επιδίδει πράξη διακοπής της (εξώδικη πράξη)."

Στο άρθρο 14, η τελευταία περίπτωση αντικαθίσταται από το ακόλουθο κείμενο: "- χρήση του ακόλουθου εντύπου:

'>PIC FILE= "C_2001202EL.001101.TIF">

>PIC FILE= "C_2001202EL.001201.TIF">

>PIC FILE= "C_2001202EL.001301.TIF">'

".

3. Για την Ισπανία

Το άρθρο 2 αντικαθίσταται από το ακόλουθο κείμενο: "Άρθρο 2

Υπηρεσίες διαβίβασης

Στην Ισπανία, οι υπηρεσίες διαβίβασης είναι οι 'Secretarios Judiciales de los distintos Juzgados y Tribunales'."

Στο άρθρο 14, προστίθενται η ακόλουθη φράση: "Επίσης, πρέπει να τηρούνται οι κανόνες μετάφρασης που προβλέπονται στα άρθρα 5 και 8 του κανονισμού."

4. Για την Ιρλανδία

Το άρθρο 4 αντικαθίσταται από το ακόλουθο κείμενο: "Άρθρο 4

Διαβίβαση των πράξεων

Η Ιρλανδία δέχεται το έντυπο αίτησης να συμπληρώνεται στην αγγλική ή τη γαελική γλώσσα."

Το άρθρο 10 αντικαθίσταται από το ακόλουθο κείμενο: "Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Ιρλανδία δέχεται να συμπληρώνεται το έντυπο βεβαίωσης στην αγγλική ή τη γαελική γλώσσα."

5. Για την Ιταλία

Το άρθρο 9 αντικαθίσταται από το ακόλουθο κείμενο: "Άρθρο 9

Ημερομηνία επίδοσης ή κοινοποίησης

Δεν γίνεται επίκληση καμίας παρέκκλισης."

Το άρθρο 19 αντικαθίσταται από το ακόλουθο κείμενο: "Η Ιταλία δεν θα προβεί στις ανακοινώσεις που αναφέρονται στις παραγράφους 2 και 4."

6. Για το Λουξεμβούργο

Το άρθρο 2 αντικαθίσταται από το ακόλουθο κείμενο: "Άρθρο 2

Υπηρεσίες διαβίβασης

Οι δικαστικοί επιμελητές (huissiers de justice) που είναι αρμόδιοι για τις επιδόσεις των πράξεων. Οι γραμματείς των δικαστηριών (greffiers des juridictions) που είναι αρμόδιοι για την κοινοποίηση των πράξεων."

Στο άρθρο 19 δεύτερο εδάφιο, οι λέξεις "μετά την επίδοση" αντικαθίστανται από τις λέξεις "μετά την απαγγελία".

7. Για τις Κάτω Χώρες

Το άρθρο 9 αντικαθίσταται από το ακόλουθο κείμενο: "Άρθρο 9

Ημερομηνία επίδοσης ή κοινοποίησης

Οι Κάτω Χώρες προτίθενται να παρεκκλίνουν των παραγράφων 1 και 2 του άρθρου 9. Η ακριβής διατύπωση θα ανακοινωθεί μετά την έγκρισή της από το Κοινοβούλιο."

8. Για την Πορτογαλία

Το άρθρο 14 αντικαθίσταται από το ακόλουθο κείμενο: "Η Πορτογαλία δηλώνει ότι δέχεται τις επιδόσεις και κοινοποιήσεις με το ταχυδρομείο, υπό τον όρο ότι γίνονται με συστημένη επιστολή με απόδειξη παραλαβής και ότι συνοδεύονται από μετάφραση σύμφωνα με τις διατάξεις του άρθρου 8 του κανονισμού."

9. Για τη Φινλανδία

Το άρθρο 4 αντικαθίσταται από το ακόλουθο κείμενο: "Άρθρο 4

Διαβίβαση των πράξεων

Η Φινλανδία δέχεται το έντυπο αίτησης να συμπληρώνεται, εκτός από τη φινλανδική και τη σουηδική, και στην αγγλική γλώσσα."

Το άρθρο 10 αντικαθίσταται από το ακόλουθο κείμενο: "Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Φινλανδία δέχεται το έντυπο βεβαίωσης να συμπληρώνεται, εκτός από τη φινλανδική και τη σουηδική, και στην αγγλική γλώσσα."

10. Για το Ηνωμένο Βασίλειο

Στο άρθρο 3, στο σημείο "2. Σκωτία:", προστίθεται η ακόλουθη πληροφορία: " Ηλεκτρονικό ταχυδρομείο: David.Berry@scotland.gsi.gov.uk "

Στο άρθρο 3, το σημείο 4 αντικαθίσταται από το ακόλουθο κείμενο: "4. Γιβραλτάρ: The Registrar of the Supreme Court of Gibraltar Supreme Court

Law Courts

277 Main Street Gibraltar Τηλ. (350) 788 08 Φαξ (350) 771 18".

Το άρθρο 14 αντικαθίσταται από το ακόλουθο κείμενο: "Άρθρο 14

Επίδοση ή κοινοποίηση ταχυδρομικώς

Η επίδοση ή κοινοποίηση πράξης ταχυδρομικώς ειναι δεκτή μόνο με συστημένη επιστολή. Ως απόδειξη της παράδοσης της πράξης, πρέπει να ληφθεί η υπογραφή του παραλήπτη ή οποιουδήποτε άλλου προσώπου που δέχεται να την παραλάβει εξ ονόματος του παραλήπτη.

Ο παραλήπτης μπορεί να αρνηθεί την επίδοση ή την κοινοποίηση της κύριας πράξης εφόσον αυτή δεν συνοδεύεται από επικυρωμένη μετάφραση στην αγγλική ή από επικυρωμένη μετάφραση σε γλώσσα την οποία κατανοεί ο παραλήπτης."

Στο άρθρο 15 προστίθεται το ακόλουθο σημείο: "3. Γιβραλτάρ:

Το Γιβραλτάρ δεν αντιτάσσεται στη δυνατότητα απευθείας επίδοσης ή κοινοποίησης που προβλέπεται στην παράγραφο 1 του άρθρου 15."

Στο άρθρο 19 προστίθεται το ακόλουθο σημείο: "3. Γιβραλτάρ:

Όταν εξετάζει την ακύρωση ερήμην απόφασης, το δικαστήριο πρέπει να λαμβάνει υπόψη αν ο αιτών την ακύρωση υπέβαλε εγκαίρως τη σχετική αίτηση."

(1) ΕΕ C 151 της 22.5.2001, σ. 4.